cyanic-selkie/wikianc huggingface dataset:
ด้วงก้นกระดก
ด้วงก้นกระดก หรือ ด้วงปีกสั้น หรือ ด้วงก้นงอน เป็นด้วงขนาดเล็กประมาณ 7 มิลลิเมตร ส่วนหัวมีสีดำ ปีกสีน้ำเงินเข้ม และส่วนท้องมีสีส้มมีความสามารถในการเคลื่อนไหวได้รวดเร็ว และมักจะงอส่วนท้องส่ายขึ้นลงเมื่อเกาะอยู่กับพื้น จึงมักเรียกว่า "ด้วงก้นกระดก" จัดอยู่ในอันดับ Coleoptera วงศ์ Staphylinidae พบกระจายทั่วโลก กว่า 20 ชนิด สำหรับชนิดที่พบได้ในประเทศไทย ด้วงชนิดนี้อาศัยบริเวณพงหญ้าที่มีความชื้น ชอบออกมาเล่นไฟ จะมีมากโดยเฉพาะในฤดูฝน
พิษ
ด้วงชนิดนี้สามารถปล่อยสารที่เรียกว่า พีเดอริน (Paederin) ออกมา สารชนิดนี้มีความเป็นพิษทำลายเนื้อเยื่อ ผู้ที่สัมผัสลำตัวด้วงชนิดนี้จะมีอาการปวดแสบปวดร้อน คัน ในรายที่เป็นมาก อาจมีไข้ปวดศีรษะ หากเข้าตาอาจทำให้ตาบอดได้ แผลจะมีลักษณะเป็นทางยาว อาจจะพบเป็นตุ่มใส (vesicle) อาการเหล่านี้จะหายเองได้ภายใน 7-10 วัน ควรทำความสะอาดแผลและปิดปากแผลเพื่อป้องกันการติดเชื้อ อาจใช้ยาสมานแผลพวกยาแก้แพ้ได้ เบื้องต้นหลังจากทราบว่าสัมผัสด้วงชนิดนี้ควรล้างด้วยน้ำสะอาดทันที หากอาการไม่ดีขึ้นให้พบแพทย์
ทางการเกษตร
มีประโยชน์ในทางเป็นการควบคุมการระบาดของแมลงศัตรูพืช โดยด้วงก้นกระดกจะช่วยกำจัดไข่หนอนผีเสื้อ ทำลายไข่และหนอนของแมลงวัน
เกรอัม แชปแมน
เกรอัม อาร์เทอร์ แชปแมน (Graham Arthur Chapman; 8 มกราคม ค.ศ. 1941 – 4 ตุลาคม ค.ศ. 1989) เป็นนักแสดงตลก นักแสดง นักเขียนชาวอังกฤษ และเป็นหนึ่งในสมาชิก 6 คนของมอนตีไพธัน กลุ่มนักแสดงตลกเหนือจริงจากอังกฤษ เขามักรับบทผู้มีอำนาจ เช่น พันเอก และรับบทนำในภาพยนตร์สองเรื่องของมอนตีไพธัน คือ โฮลีเกรล (ค.ศ. 1975) และ ไลฟ์ออฟไบรอัน (ค.ศ. 1979)
บ้านซับยาง
หมู่บ้านซับยาง ปัจจุบันแบ่งการปกครองออกเป็น 3 หมู่บ้าน คือ หมู่บ้านซับยาง หมู่บ้านซับน้ำเย็น และหมู่บ้านซับเจริญ เป็นหมู่บ้านในตำบลห้วยบง อำเภอด่านขุนทด จังหวัดนครราชสีมา
ประวัติของหมู่บ้าน
หมู่บ้านซับยาง เดิมคือ หมู่ที่ 17 ตำบลหินดาด อำเภอด่านขุนทด จังหวัดนครราชสีมา
ต่อมาวันที่ 30 สิงหาคม พ.ศ. 2526 ตำบลห้วยบง แยกออกจากตำบลหินดาด อำเภอด่านขุนทด จังหวัดนครราชสีมา บ้านซับยางจึงถูกโอนมาเป็นหมู่ที่ 7 ตำบลห้วยบง
ประชากร
หมู่บ้านซับยาง หมู่บ้านซับน้ำเย็น และหมู่บ้านซับเจริญ มีประชากรรวมทั้งหมด 847 คน แบ่งเป็น ชาย 435 คน หญิง 412 คน
ราชวิทยาลัยจุฬาภรณ์
ประวัติ
ราชวิทยาลัยจุฬาภรณ์ ประกอบด้วยโรงพยาบาลจุฬาภรณ์ วิทยาลัยวิทยาศาสตร์การแพทย์เจ้าฟ้าจุฬาภรณ์ ขึ้นเป็นสถาบันอุดมศึกษาในกำกับของรัฐบาล โดยสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี พระราชทานนาม "ราชวิทยาลัยจุฬาภรณ์" โดยก่อตั้งขึ้นเมื่อวันที่ 19 มกราคม 2559 ตาม '''พระราชบัญญัติราชวิทยาลัยจุฬาภรณ์ พ.ศ. 2559''' ซึ่งสภานิติบัญญัติแห่งชาติได้ลงมติในวาระรับหลักการเมื่อวันที่ 29 ตุลาคม 2558 และได้ลงมติในวาระ 3 เมื่อวันที่ 3 ธันวาคม 2558 ด้วยคะแนน 151–0 เสียงโดยได้ประกาศลงในราชกิจจานุเบกษา เมื่อวันที่ 19 มกราคม 2559
ราชวิทยาลัยจุฬาภรณ์ เป็นสถาบันการศึกษาวิจัยด้านวิทยาศาสตร์ เทคโนโลยี และการแพทย์ชั้นนำของภูมิภาคในการผลิตและพัฒนาบุคลากรชั้นสูง ทำการวิจัยเพื่อสร้างองค์ความรู้ใหม่และนำผลการวิจัยไปประยุกต์ใช้ เผยแพร่ความรู้ทางด้านวิทยาศาสตร์ เทคโนโลยี สิ่งแวดล้อม การแพทย์ การสาธารณสุข และให้บริการทางการแพทย์เป็นศูนย์กลางความร่วมมือของหน่วยงานภาครัฐและภาคเอกชนทั้งในประเทศและต่างประเทศ รวมทั้งทำงานประสานกับองค์การระหว่างประเทศ มีเป้าหมายสูงสุดคือการนำวิทยาศาสตร์และเทคโนโลยีไปใช้เพื่อยกระดับคุณภาพชีวิตของประชาชน โดยเริ่มรับนักศึกษาของราชวิทยาลัยรุ่นแรกในปีการศึกษา 2560 ในวันที่ 27 ธันวาคม พ.ศ. 2560 ได้มีการประกาศใช้ '''พระราชบัญญัติราชวิทยาลัยจุฬาภรณ์ (ฉบับที่ 2) พ.ศ. 2560 ซึ่งได้กำหนดให้แยกสถาบันวิจัยจุฬาภรณ์ออกจากราชวิทยาลัยและยังให้อยู่ภายใต้มูลนิธิจุฬาภรณ์ตามเดิม จึงได้ตัดกรรมการสภาราชวิทยาลัยที่มาจากสัดส่วนของสถาบันวิจัยจุฬาภรณ์ออกด้วย อีกทั้งกำหนดให้อาจมีตำแหน่ง ประธานราชวิทยาลัย เพื่อให้สภาราชวิทยาลัยขอรับคำแนะนำและคำปรึกษาในกิจการทั้งปวงตามวัตถุประสงค์ของราชวิทยาลัย และประธานราชวิทยาลัยจะแต่งตั้ง รองประธานราชวิทยาลัย''' เพื่อทำหน้าที่ตามที่มอบหมายก็ได้
กรรมการสภาราชวิทยาลัยผู้ทรงคุณวุฒิ
ต่อมาในวันที่ 16 พฤษภาคม พ.ศ. 2560 ได้มีการเผยแพร่ประกาศสำนักนายกรัฐมนตรี เรื่อง แต่งตั้งกรรมการสภาราชวิทยาลัยผู้ทรงคุณวุฒิโดยได้แต่งตั้ง จรัมพร โชติกเสถียร เป็นกรรมการสภาราชวิทยาลัยผู้ทรงคุณวุฒิ
หน่วยงาน
ราชวิทยาลัยจุฬาภรณ์ประกอบไปด้วยส่วนงานดังต่อไปนี้
ธารา ทิพา
ธารา ทิพา (เกิด 9 มกราคม พ.ศ. 2539) ชื่อเล่น โบ๊ท เป็นนักแสดงและนายแบบชาวไทย สังกัดสถานีวิทยุโทรทัศน์ไทยทีวีสีช่อง 3 มีชื่อเสียงจากการรับบท “ธัญกร“ จากละครเรื่อง ไฟรักเพลิงแค้น (2557)
ประวัติ
ธารา ทิพา เกิดเมื่อวันที่ 9 มกราคม พ.ศ. 2539 ใน อำเภออรัญประเทศ จังหวัดสระแก้ว ประเทศไทย จบการศึกษาจาก โรงเรียนสำเร็จวิทยา (ถึงมัธยมศึกษาปีที่ 3) และจบการศึกษาระดับชั้นมัธยมศึกษาตอนปลายจาก แผนการเรียนวิทย์-คณิตจากโรงเรียน โรงเรียนจันทร์หุ่นบำเพ็ญ ปัจจุบันกำลังศึกษาที่ คณะดิจิทัลมีเดียและศิลปะภาพยนตร์ มหาวิทยาลัยกรุงเทพ
โดยโบ๊ทเข้าสู่วงการโดยการเดินแบบให้กับห้องเสื้อ นางาร่า และยังเคยเดินแบบในงาน Bangkok International ด้วยความหน้าตาดีบวกกับการมีทักษะทางทำให้โบ๊ทได้เล่นมิวสิกวิดีโอเพลง ร (W8) ของศิลปิน  จีน กษิดิศ และโบ๊ทเคยได้เล่นซิทคอมกึ่งละครเวที คือเรื่อง My melody 360 รับบทเป็น ซัน และละครที่สร้างให้กับโบ๊ทคือเรื่อง ไฟรักเพลิงแค้น โดยรับบทเป็นธัญกร
เยี่ยนชิง
เยี่ยนชิง (จีนตัวเต็ม : 燕青 / อังกฤษ : Yan Qing) สำเนียงแต้จิ๋วคือ เอียนเช็ง เป็นตัวละครสมมุติจากซ้องกั๋ง มีฉายาว่า จอมยุทธ์เจ้าสำราญ (จีน : 浪子 / อังกฤษ : Prodigal) เป็นผู้กล้าอันดับที่ 36 ของเขาเหลียงซาน เป็นคนรับใช้ของหลูจุ้นอี้ มีความสามารถทางด้านการต่อสู้ เล่นดนตรีเก่งและร้องเพลงได้ไพเราะ รวมทั้งยังเชี่ยวชาญในการสอดแนม
เขาได้ไปขอร้องให้พวกเหลียงซานช่วยเหลือ เนื่องจากนายของเขาถูกหลี่กู้ (李固 ท.ลี้กู) ใส่ความว่าสมคบคิดกับพวกโจร ด้วยความช่วยเหลือของผู้นำเหลียงซาน ทำให้สามารถช่วยหลูจุ้นอี้และสังหารหลี่กู้ได้สำเร็จ
ในช่วงที่เขาเข้าร่วมกับพวกเหลียงซาน ได้สนิทใกล้ชิดกับหลี่ขุย วันหนึ่ง ทั้งสองได้ไปที่เมืองไทอันจิว และเขาได้ชกมวยกับแชมป์ประจำเมืองที่ชื่อว่า เยิ่นหยวน (任原 ท.ยิ่มหงวน) ซึ่งเขาสามารถเอาชนะเยิ่นหยวนได้ ต่อมาเมื่อทางเหลียงซานรบชนะเกาฉิว เกาฉิวได้ทำทุกวิธีทางเพื่อไม่ให้ฮ่องเต้ทำการอภัยโทษ เขาจึงขออาสาเข้าไปแฝงตัวเป็นนักดนตรีของหลี่ซือซือ ซึ่งเป็นคนโปรดของฮ่องเต้ ครั้นฮ่องเต้รับสั่งให้หลี่ซือซือมาเข้าพบ เขาจึงใช้โอกาสนี้กราบทูลให้ฮ่องเต้ทรงทราบ เมื่อทางเหลียงซานได้รับการอภัยโทษ เขาก็เข้าร่วมในการศึกหลายครั้งและรอดตายมาได้ในทุกการรบ แต่เขาไม่ขอเข้ารับราชการในราชสำนัก จึงออกตามหาหลี่ซือซือและตัดสินใจที่จะหนีไปด้วยกัน
สโมสรฟุตบอลนิวคาสเซิลยูไนเต็ดในฤดูกาล 2021–22
ฤดูกาล 2021-22 เป็นปีที่ 129 ของนิวคาสเซิลและเป็นฤดูกาลที่ห้าติดต่อกันในพรีเมียร์ลีก พร้อมกับลีก สโมสรยังแข่งขันในเอฟเอคัพและอีเอฟแอลคัพ ฤดูกาลนี้ครอบคลุมระยะเวลาตั้งแต่ 1 กรกฎาคม ค.ศ. 2021 ถึง 30 มิถุนายน ค.ศ. 2022
สรุปฤดูกาล
ก่อนเปิดฤดูกาล นิวคาสเซิล ตัดสินใจคว้าตัว 3 นักเตะดาวรุ่งเข้าสู่ทีมเยาวชนคือ คาเมรอน เฟอร์กูสัน กองหน้าจาก ทรานเมียร์โรเวอส์ แบบไม่เปิดเผยค่าตัว เมื่อวันพุธที่ 30 มิถุนายน เรมี่ ซาเวจ เซ็นเตอร์จาก ลิเวอร์พูล และ ชาร์ลี วิกเก็ตต์ แบ็คซ้ายจาก เชลซี ซึ่งทั้ง 2 คนมาแบบไม่มีค่าตัว เมื่อวันพฤหัสบดีที่ 1 กรกฎาคม โดยฤดูกาล 2021-22 เปิดฤดูกาลเมื่อวันศุกร์ที่ 13 สิงหาคม ในวันนั้นนิวคาสเซิลได้จ่ายเงินค่าตัวจำนวน 25 ล้านปอนด์ เพื่อซื้อ โจ วิลล็อก มิดฟิลด์จาก อาร์เซนอล เป็นการถาวรหลังจากยืมตัวมาใช้งานเมื่อฤดูกาลที่แล้ว จากนั้น นิวคาสเซิล เปิดบ้านแพ้ให้กับ เวสต์แฮมยูไนเต็ด 2-4 เมื่อวันอาทิตย์ที่ 15 สิงหาคม โดย 7 นัดก่อนการเทคโอเวอร์ นิวคาสเซิล แข่งไป 7 นัด เสมอ 3 แพ้ 4 ไม่ชนะใครเลย มี 3 แต้ม ในวันพฤหัสบดีที่ 26 สิงหาคม นิวคาสเซิล เปิดบ้านแพ้การดวลจุดโทษ 3-4 ต่อ เบิร์นลีย์ ตกรอบ 2 อีเอฟแอลคัพ
กระทั่งวันพฤหัสบดีที่ 7 ตุลาคม พรีเมียร์ลีก ได้ออกมาประกาศยืนยันว่า กลุ่มทุนซาอุฯ ที่นำโดย กองทุนเพื่อการลงทุนสาธารณะ หรือ พีไอเอฟ ได้เข้าทำการเทคโอเวอร์นิวคาสเซิลเรียบร้อยแล้วด้วยจำนวนเงิน 305 ล้านปอนด์ ต่อมาในวันอาทิตย์ที่ 17 ตุลาคม ซึ่งเป็นการแข่งขันนัดที่ 8 ของฤดูกาล นิวคาสเซิลเปิดบ้านแพ้ 2-3 ให้กับ ทอตนัมฮอตสเปอร์ จมอยู่รองบ๊วยโดยยังคงมีแค่ 3 คะแนน
สโมสรจึงตัดสินใจปลด บรูซ ออกจากตำแหน่งเมื่อวันพุธที่ 20 ตุลาคม โดยได้แต่งตั้ง แกรม โจนส์ มือขวาของบรูซทำหน้าที่คุมทีมรักษาการไปก่อน ซึ่งโจนส์คุมทีมทั้งสิ้น 3 นัดแบ่งเป็น เสมอ 2 แพ้ 1 ทำให้นิวคาสเซิลมี 5 แต้มยังคงอยู่ในโซนท้ายตาราง โดยเฉพาะนัดสุดท้ายเมื่อวันเสาร์ที่ 6 พฤศจิกายน ซึ่งเป็นนัดที่ 11 ของฤดูกาล ที่นิวคาสเซิลออกไปเสมอ 1-1 กับ ไบรตันแอนด์โฮฟอัลเบียน เอ็ดดี ฮาว ว่าที่กุนซือคนใหม่ของทีมได้เข้ามานั่งชมเกมอยู่บนอัฒจันทร์ด้วย
ในวันจันทร์ที่ 8 พฤศจิกายน นิวคาสเซิลได้เปิดตัว เอ็ดดี ฮาว เป็นกุนซือคนใหม่อย่างเป็นทางการด้วยสัญญา 2 ปีครึ่ง โดยนัดแรกอย่างเป็นทางการของฮาวในฐานะผู้จัดการทีม นิวคาสเซิล คือเกมที่เปิดบ้านเสมอ 3-3 กับ เบรนต์ฟอร์ด เมื่อวันเสาร์ที่ 20 พฤศจิกายน แต่ในนัดนั้นฮาวไม่สามารถลงคุมทีมข้างสนามได้เนื่องจากติดเชื้อ โควิด-19 โดยมี เจสัน ทินดัลล์ มือขวาของฮาวและ แกรม โจนส์ คุมทีมรักษาการไปก่อน
ซึ่งชัยชนะนัดแรกของทีมในฤดูกาลเกิดขึ้นเมื่อวันเสาร์ที่ 4 ธันวาคม ตรงกับนัดที่ 15 ของฤดูกาลเมื่อเปิดบ้านชนะ 1-0 ต่อ เบิร์นลีย์ จากประตูชัยของ แคลลัม วิลสัน ในนาทีที่ 40 หลังจากนั้นพวกเขาก็แพ้ 3 นัดรวดต่อ เลสเตอร์ซิตี, ลิเวอร์พูล และ แมนเชสเตอร์ซิตี ก่อนจะเปิดบ้านเสมอ 1-1 ต่อ แมนเชสเตอร์ยูไนเต็ด เมื่อวันจันทร์ที่ 27 ธันวาคม หลังจากนัดนี้พวกเขาก็ไร้พ่ายอีก 8 นัดรวมทั้งสิ้น 9 นัดแบ่งเป็น ชนะ 6 เสมอ 3 เก็บได้ 21 คะแนนขยับขึ้นมาอยู่อันดับที่ 14
ตลาดซื้อขายนักเตะเดือนมกราคม วันศุกร์ที่ 7 มกราคม นิวคาสเซิลจ่ายค่าตัว 12 ล้านปอนด์เพื่อคว้าตัวกองหลังของ อัตเลติโกเดมาดริด และ ทีมชาติอังกฤษ คีแรน ทริปเปียร์ ทำให้เขากลายเป็นนักเตะคนแรกในยุคกลุ่มทุนซาอุฯ วันรุ่งขึ้น นิวคาสเซิลเปิดบ้านแพ้ 0-1 ต่อ เคมบริดจ์ยูไนเต็ด ทีมจาก ลีกวัน ตกรอบ 3 เอฟเอคัพ แบบหักปากกาเซียน
อีก 5 วันต่อมาคือวันพฤหัสบดีที่ 13 มกราคม นิวคาสเซิลจ่ายค่าฉีกสัญญาจำนวน 25 ล้านปอนด์เพื่อคว้าตัวกองหน้าเบิร์นลีย์และทีมชาตินิวซีแลนด์ คริส วูด มาร่วมทีม จากนั้นในวันจันทร์ที่ 30 มกราคม พวกเขาจ่ายค่าตัว 33 ล้านปอนด์ให้กับ โอลิมปิกลียง เพื่อคว้าตัวกองกลางทีมชาติบราซิล บรูนู กีมาไรส์ มาร่วมทีม ต่อมาในวันอังคารที่ 31 มกราคม นิวคาสเซิล จ่ายค่าตัว 13 ล้านปอนด์เพื่อคว้าตัวเซ็นเตอร์ร่างยักษ์จาก ไบรตันแอนด์โฮฟอัลเบียน แดน เบิร์น มาร่วมทีม และเซ็นสัญญายืมตัว แมตต์ ทาร์เก็ตต์ จาก แอสตันวิลลา
ก่อนหน้านั้นในวันสุดท้ายของตลาดซัมเมอร์ นิวคาสเซิล ตัดสินใจยืมตัว ซานติอาโก มูนญอซ กองหน้าดาวรุ่งชาวเม็กซิโกจากสโมสร ซานโตสลากูนา มาร่วมทีมเยาวชนของสโมสรเป็นระยะเวลา 18 เดือน จากนั้นพวกเขาเก็บชัยชนะ 4 นัดรวดทำให้รอดพ้นการตกชั้นโดยจบในอันดับที่ 11
ยูฟ่าซูเปอร์คัพ 2020
ขณะนี้ ยูฟ่า กำลังพิจารณาข้อเสนอในการใช้การแข่งขันครั้งนี้ เป็นเกมนำร่องในการอนุญาตให้มีผู้ชมได้ ซึ่งหากได้รับการยอมรับจะเป็นการแข่งขันของยูฟ่าอย่างเป็นทางการครั้งแรกที่มีผู้ชมนับตั้งแต่การแข่งขันถูกระงับไปหลังจากการระบาดทั่วของโรคติดเชื้อไวรัสโคโรนา 2019
สนามแข่งขัน
อิชตาดียูดูดราเกาได้รับการกำหนดให้จัดการแข่งขันยูฟ่าซูเปอร์คัพเป็นครั้งแรก สนามนี้เคยเป็นเจ้าภาพจัดการแข่งขันฟุตบอลชิงแชมป์แห่งชาติยุโรป 2004 และยูฟ่าเนชันส์ลีก 2019 รอบชิงชนะเลิศ
นี่เป็นกำหนดการแข่งขันนัดชิงชนะเลิศสโมสรยูฟ่าที่จะเกิดขึ้นเป็นครั้งแรกที่ปุชกาชออเรนอ และครั้งที่สองสำหรับบูดาเปสต์และประเทศฮังการี ซึ่งเคยเป็นเจ้าภาพยูฟ่าวีเมนส์แชมเปียนส์ลีก 2019 รอบชิงชนะเลิศ ที่กรูปามา อารีนา ก่อนการย้ายที่ตั้ง สนามนี้ได้รับเลือกให้เป็นหนึ่งในเจ้าภาพจัดฟุตบอลชิงแชมป์แห่งชาติยุโรป 2020 เช่นเดียวกับเป็นเจ้าภาพจัดยูฟ่ายูโรปาลีก นัดชิงชนะเลิศ 2022 ก่อนที่จะมีการจัดกำหนดการแข่งขันขึ้นมาใหม่เป็น 2023
การคัดเลือกเจ้าภาพ
มีการเปิดให้เสนอชื่อเจ้าภาพในวันที่ 8 ธันวาคม พ.ศ. 2560 โดยยูฟ่าได้คัดเลือกสนามในนัดชิงชนะเลิศของยูฟ่าซูเปอร์คัพในปี พ.ศ. 2563 สมาคมต่าง ๆ มีเวลาแสดงความสนใจจนถึงวันที่ 12 มกราคม พ.ศ. 2561 และจะต้องยื่นเอกสารประมูลภายในวันที่ 29 มีนาคม พ.ศ. 2561 สมาคมต่าง ๆ ที่เป็นเจ้าภาพในแต่ละนัดที่ฟุตบอลชิงแชมป์แห่งชาติยุโรป 2020 จะไม่ได้รับอนุญาตให้เสนอชื่อสำหรับยูฟ่าซูเปอร์คัพ 2020
ผู้ตัดสิน
เมื่อวันที่ 15 กันยายน พ.ศ. 2563, ยูฟ่าได้ประกาศชื่อผู้ตัดสินชาวอังกฤษ แอนโธนี เทย์เลอร์ ให้ได้ทำหน้าที่ตัดสินในนัดนี้, เทยเลอร์เคยเป็น ผู้ตัดสินฟีฟ่า นับตั้งแต่ปี ค.ศ. 2013, และครั้งก่อนหน้านี้ทำงานในฐานะหนึ่งใน ผู้ช่วยผู้ตัดสินเพิ่มเติม ใน ยูฟ่าซูเปอร์คัพ 2014, ยูฟ่ายูโรปาลีก นัดชิงชนะเลิศ 2015, ยูฟ่าแชมเปียนส์ลีก นัดชิงชนะเลิศ 2016 และ ฟุตบอลชิงแชมป์แห่งชาติยุโรป 2016 นัดชิงชนะเลิศ. เขาจะได้ร่วมงานกับคนชาติเดียวกันของเขา, กับ แกรี บีสวิค และ แอดัม นันน์ ในฐานะ ผู้ช่วยผู้ตัดสิน, สจวร์ต แอตต์เวลล์ ในฐานะ ผู้ช่วยผู้ตัดสินวิดีโอ (วีเออาร์) และ พอล ไทเออร์นีย์ ในฐานะผู้ช่วย วีเออาร์. ผู้ตัดสินอิสราเอล โอเรล กรินเฟลด์ จะรับหน้าที่เป็นผู้ตัดสินที่สี่.
รายละเอียด
ทีมชนะเลิศแชมเปียนส์ลีกจะได้รับการกำหนดให้เป็นทีม "เจ้าบ้าน" เพื่อวัตถุประสงค์ในการบริหาร
เมเชอร์ภายนอก
เมเชอร์ภายนอก (outer measure) เป็นฟังก์ชันที่สำคัญในทฤษฎีเมเชอร์ พัฒนาโดยการาเตโอโดรี ซึ่งเป็นนักคณิตศาสตร์ชาวกรีก. การนิยามฟังก์ชันเมเชอร์ทางคณิตศาสตร์ในแรกเริ่มมีจุดประสงค์ดังนี้
นิยามทางคณิตศาสตร์
เมเชอร์ภายนอกบนเซต X เป็นฟังก์ชันที่นิยามโดย และมีคุณสมบัติ 3 ขัอดังต่อไปนี้.
1. เซตว่างมีเมเชอร์ภายนอกเท่ากับ 0. 2. Monotonicity 3. มีคุณสมบัติ กึ่งสภาพการบวกเชิงนับได้ (sub-countable additivity) : กำหนดลำดับ {Aj} โดยทุก ๆ Aj เป็นสับเซตของ X (หมายเหตุ: ไม่มีเงื่อนไขของ การไม่มีส่วนร่วมแบบเป็นคู่ ๆ แต่อย่างใด)
<!-- In mathematics, in particular in measure theory, an outer measure is a function defined on all subsets of a given set with values in the extended real numbers satisfying some additional technical conditions. A general theory of outer measures was developed by Carathéodory to provide a basis for the theory of measurable sets and countably additive measures. Carathéodory's work on outer measures found many applications in measure-theoretic set theory and was used in an essential way by Hausdorff to define a dimension-like metric invariant now called Hausdorff dimension.
Measures are generalizations of length, area and volume, but are useful for much more abstract and irregular sets than mere intervals or open balls in R3. One might expect to define a generalized measuring function φ that fulfils the following three requirements:
It turns out the second and third requirements together for all sets are incompatible conditions; see non-measurable set. The purpose of constructing an outer measure on all subsets of X is to pick out a class of subsets (to be called measurable) in such a way as to satisfy the countable additivity property.
Formal definitions
An outer measure is a function defined on all subsets of a set X
For a proof of this theorem see the Halmos reference, section 11.
This method is known as the Carathéodory construction and is one way of arriving at the concept of Lebesgue measure that is so important for measure theory and the theory of integrals.
Outer measure and topology
Suppose (X, d) is a metric space and φ an outer measure on X. If φ has the property that
whenever
then φ is called a metric outer measure.
Theorem. If φ is a metric outer measure on X,  then every Borel subset of X is φ-measurable. (The Borel sets of X are the elements of the smallest σ-algebra generated by the open sets.)
Construction of outer measures
Let X be a set, C a family of subsets of X which contains the empty set and p an extended real valued function on C which vanishes on the empty set.
Theorem. Suppose the family C and the function p are as above and define
where the infimum extends over all sequences (Ai) i of elements of C which cover E (with the convention that if no such sequence exists, then the infimum is infinite). Then φ is an outer measure on X.
The second technique is more suitable for constructing outer measures on metric spaces, since it yields metric outer measures.
Suppose (X,d) is a metric space. As above C is a family of subsets of X which contains the empty set and p an extended real valued function on C which vanishes on the empty set. For each δ > 0, let
and
where the infimum extends over all sequences (Ai) i of elements of Cδ which cover E. Obviously, φδ ≥ φδ' when δ ≤ δ' since the infimum is taken over a smaller class as δ decreases. Thus
exists.
Theorem. φ0 is a metric outer measure on X.
ปลาฮูโซ
ปลาฮูโซ เป็นสกุลของปลาน้ำจืดขนาดใหญ่ ใช้ชื่อสกุลว่า Huso เป็นปลาสเตอร์เจียนขนาดใหญ่ที่พบในภูมิภาคยูเรเชีย อยู่ในภาวะใกล้สูญพันธุ์อย่างวิกฤต
จำแนกออกได้เป็น 2 ชนิด
ปัจจุบัน ผลการศึกษาล่าสุดพบว่าสกุลนี้อาจรวมอยู่เป็นสกุลเดียวกันกับ Acipenser ซึ่งเป็นสกุลที่มีสมาชิกมากที่สุดของปลาสเตอร์เจียนได้
สมัชชาเฟรนช์พอลินีเชีย
สมัชชาแห่งเฟรนช์พอลินีเชีย (Assemblée de la Polynésie française, Te âpooraa rahi o te fenua Māòhi) เป็นสภานิติบัญญัติระบบสภาเดี่ยวแห่งเฟรนช์พอลินีเชีย ซึ่งเป็นประเทศโพ้นทะเลของสาธารณรัฐฝรั่งเศส มีที่ทำการสภาที่จัตุรัสตาราฮอย ปาเปเอเต ตาฮีตี โดยในสภาปัจจุบันก่อตั้งเมื่อ ค.ศ. 1996 แต่ในอดีตนั้นเคยมีสมัชชาแห่งตาฮีตีซึ่งก่อตั้งครั้งแรกใน ค.ศ. 1824 สภาประกอบด้วยสมาชิกจำนวน 57 คน มีวาระ 5 ปี ซึ่งมาจากการเลือกตั้งทางตรงในระบบสัดส่วน ซึ่งมาจากเขตเลือกตั้งแบบมีผู้แทนหลายคนจำนวนหกเขต (อย่างน้อยสามคนต่อหนึ่งเขตเลือกตั้ง) ตั้งแต่ ค.ศ. 2001 เป็นต้นมา ผู้แทนในสภาจะต้องประกอบด้วยสัดส่วนของผู้หญิงและผู้ชายจำนวนเท่ากัน
ภาษาราชการของสภาคือ ภาษาฝรั่งเศส การเลือกตั้งครั้งล่าสุดเมื่อ ค.ศ. 2018 โดยพรรค Tapura Huiraatira ได้รับชัยชนะจำนวน 38 ที่นั่ง โดยนอกจากอำนาจนิติบัญญัติและกำกับการทำงานของรัฐบาลแล้ว สมัชชายังมีบทบาทในการเลือกประธานาธิบดีแห่งเฟรนช์พอลินีเชียซึ่งมีวาระคราวละ 4 ปี
จอย
พัก ซู-ย็อง (เกิด 3 กันยายน ค.ศ. 1996) เป็นที่รู้จักในชื่อ จอย เป็นแร็ปเปอร์ นักร้อง นักแสดง พิธีกรชาวเกาหลีใต้ เธอเปิดตัวในฐานะสมาชิกของเกิร์ลกรุปเกาหลีใต้ เรดเวลเวต ในเดือนสิงหาคม 2014 และเธอยังแสดงบทบาทนำในละครเรื่องThe Liar and His Lover (2017), Tempted (2018), The One and Only (2021), และ Once Upon a Small Town (2022) ปี 2021 จอยได้เปิดตัวในฐานะศิลปินเดี่ยวด้วยอัลบั้มพิเศษ Hello
ชีวิตช่วงแรก
พัก ซู-ยอง หรือ จอย เกิดเมื่อวันที่ 3 กันยายน ค.ศ. 1996 ที่เกาะเชจู ประเทศเกาหลีใต้ ครอบครัวของเธอได้ย้ายไปอยู่ที่เขตโทบงในโซล ระหว่างที่กำลังศึกษาอยู่ เธอได้ชมการแสดงของกลุ่ม "Cherry Filter" ในเพลง "Flying Duck" ซึ่งเป็นจุดเริ่มต้นที่ทำให้เธออยากเป็นนักร้อง จอยผ่านการออดิชั่นกับเอสเอ็มเอนเตอร์เทนเมนต์ที่โซลในปี ค.ศ. 2012 เธอได้รับการฝึกฝนเป็นเวลาสองปี ในช่วงเวลานั้นครูฝึกให้เธอชื่อบนเวทีว่า "จอย"
ในเดือนกุมภาพันธ์ปี 2015 จอยจบการศึกษาจากโรงเรียนการแสดงศิลปะกรุงโซล
อาชีพ
จอยได้รับการแนะนำอย่างเป็นทางการในฐานะสมาชิกคนที่สี่ของเรดเวลเวตในวันที่ 29 กรกฎาคม ค.ศ. 2014 เธอเป็นสมาชิกเพียงคนเดียวที่ไม่ได้อยู่ในโปรเจ็กต์เอสเอ็มรุกกีส์ในปีค.ศ. 2015 และเปิดตัวด้วยซิงเกิ้ล "Happiness" ในวันที่ 1 สิงหาคม ค.ศ. 2014
เธอเป็นที่สนใจของสาธารณชนจากการเข้าร่วมในมาแต่งงานกันเถอะ ซีซัน 4 คู่กับยุก ซ็อง-แจ สมาชิกวงบีทูบี ในงานประกาศรางวัลเอ็มบีซีเอนเตอร์เทนเมนต์อะวอดส์จอยได้รับรางวัลดาวรุ่งแห่งปีและคู่ยอดเยี่ยมร่วมกับยุก ซ็อง-แจ จากการแสดงของพวกเขาในรายการนี้อีกด้วย
ในปี 2018 จอยได้รับบทบาทนักแสดงนำหญิงในละครช่องเอ็มบีซีในเรื่อง "Great Tempted" ซึ่งมีเค้าโครงมาจากนวนิยายฝรั่งเศส "Les Liaisons dangereuses" ประกบคู่กับวู โด-ฮวาน ซึ่งมีบทบาทในการเป็นเด็กหนุ่มวัย 20 ปีที่เชื่อว่าการตกหลุมรักเป็นสิ่งที่น่าสมเพชที่สุด การถ่ายทำละครเรื่องใหม่นี้ทำให้เธอพลาดเทศกาล สปริงค์อิสคัมมิงค์ คอนเสิร์ตในประเทศเกาหลีเหนือเมื่อเดือนเมษายน ค.ศ. 2018 ที่ผ่านมา
เทวีทัปตี
พระแม่ทัปตี (तपती) เป็นเทพธิดาในศาสนาฮินดู พระนางคือเทพธิดาแห่งน้ำที่รักษาแม่น้ำตาปตีและเป็นเทพธิดาแห่งดวงอาทิตย์ซึ่งพระนางนำความร้อนมาสู่โลก ตามเทพปกรณัมฮินดู พระนางเป็นบุตรีของพระอาทิตย์และพระนางศรัณยา
สาธารณรัฐแอฟริกากลางในโอลิมปิกเยาวชนฤดูร้อน 2014
กรีฑา
ผลการแข่งขันดังนี้ :
พระธรรมไตรโลกาจารย์ (ยอด อกฺกวํโส)
พระธรรมไตรโลกาจารย์ นามเดิม ยอด อัครวงศ์ ฉายา อกฺกวํโส (1 มีนาคม พ.ศ. 2427 - 5 ตุลาคม พ.ศ. 2489) เป็นพระเถระชั้นผู้ใหญ่อีกท่านหนึ่งในจังหวัดนครสวรรค์ อดีตเจ้าคณะจังหวัดนครสวรรค์ อดีตเจ้าอาวาสวัดเขาแก้ว เป็นพระราชาคณะรูปแรกของจังหวัดนครสวรรค์  เป็นเจ้าคณะจังหวัดนครสวรรค์ ที่มีสมณศักดิ์สูงที่สุด
ประวัติ
พระธรรมไตรโลกาจารย์ เกิดเมื่อ วันที่ 1 มีนาคม พ.ศ. 2427 ตรงกับ วันเสาร์ ขึ้น 6 ค่ำ เดือน 4 ปีวอก ที่บ้านพยุหะ ตำบลพยุหะ  อำเภอพยุหะคีรี จังหวัดนครสวรรค์ โยมบิดาชื่อแจ่ม โยมมารดาชื่อคุณแม่ นาค อัครวงศ์ เป็นบุตรคนที่ 2 จากพี่น้องทั้งหมด 6 คน
การศึกษา
เมื่ออายุ 9 ปี ได้ศึกษาภาษาไทยและขอมที่สำนักพระอาจารย์เสียม วัดเขาแก้ว ต่อมาเมื่ออายุ 11 ปี ได้บรรพชาเป็นสามเณร โดยมีพระอุปัชฌาย์เทศ วัดเขาแก้ว เป็นพระอุปัชฌาย์ ศึกษาและเรียนสนธิกับสมาส ในสำนักพระอาจารย์อ่อง วัดเขาแก้ว เรียนกับพระอาจารย์ลัภ วัดอินทาราม รวมไปถึงพระวินัยธรสิน วัดบางปราบ และไปเรียนกับหลวงธัญญผลพิทักษ์ (ขาว สุขลักษณ์) ชาวบ้านพยุหะบ้าง
ต่อมาเมื่ออายุได้ 14 ปี พระอาจารย์อ่อง ได้นำไปฝากพระสุนทรมุนี ใจ เจ้าคณะจังหวัดอุทัยธานี วัดทุ่งแก้ว (ปัจจุบันคือ วัดมณีสถิตกปิฎฐาราม)
เมื่ออายุได้ 21 ปี ได้ไปศึกษาที่วัดมหาธาตุยุวราชรังสฤษฎิ์ราชวรมหาวิหาร กรุงเทพมหานคร เป็นรุ่นน้องของสมเด็จพระวันรัต (เฮง เขมจารี) ซึ่งเป็นลูกศิษย์สมเด็จพระวันรัต (ฑิต อุทโย)
อุปสมบท
เมื่อายุได้ 21 ปี ได้กลับมาอุปสมบท ณ พัทธสีมา วัดเขาแก้ว เมื่อวันที่ 15 พฤษภาคม พ.ศ. 2447 โดยมีพระอาจารย์เทศ วัดเขาแก้ว เป็นพระอุปัชฌาย์ พระปลัดคง วัดอินทาราม เป็นพระกรรมวาจาจารย์ พระวินัยธรสิน วัดบางปราบ เป็นอนุสาวนาจารย์ แล้วไปจำพรรษาที่วัดมหาธาตุฯ
มรณภาพ
พระธรรมไตรโลกาจารย์ (ยอด อกฺกวํโส) เริ่มอาพาธตั้งแต่ วันที่ 10 พฤษภาคม พ.ศ. 2487 ด้วยโรคบิดรากสาด เมื่อหายก็กลายเป็นโรคไตพิการ จนเมื่อวันที่ 5 ตุลาคม พ.ศ. 2489 เวลา 17.35 น. ณ วัดเขาแก้ว รวมอายุได้ 62 ปี พรรษา 42 ได้รับพระราชทานโกศโถบรรจุศพ พร้อมด้วยเครื่องประกอยเกียรติยศ ประดิษฐานศพ ณ ตึกรัตนคีรีวิทยากร และได้รับพระราชทานเพลิงศพ ณ วัดเขาแก้ว เมื่อวันที่ 7 เมษายน พ.ศ. 2490
ซือโคลน เบ
ซือโคลน เบ (Zyklon B, หรือภาษาอังกฤษ ไซโคลน บี) เป็นชื่อทางการค้าของยาฆ่าแมลงที่มีไซยาไนด์เป็นส่วนประกอบ มีการคิดค้นขึ้นในประเทศเยอรมนีในช่วงต้นคริสต์ทศวรรษ 1920 มันประกอบด้วยกรดไฮโดรเจนไซยาไนด์ (กรดพรัสซิก) รวมทั้งสารระคายเคืองดวงตาและสารดูดซับอื่น ๆ เช่น ดินเบา ผลิตภัณฑ์นี้เป็นที่น่าอัปยศอดสูสำหรับการถูกใช้งานโดยนาซีเยอรมนีระหว่างการฆ่าล้างเผ่าพันธุ์โดยนาซีเพื่อการสังหารผู้คนประมาณหนึ่งล้านคนในห้องรมแก๊สที่ถูกติดตั้งในค่ายเอาช์วิทซ์-เบียร์เคอเนา ค่ายไมดาแนก และค่ายมรณะอื่น ๆ
ไฮโดรเจนไซยาไนด์ เป็นแก๊สพิษที่จะเข้าไปรบกวนการหายใจระดับเซลล์ เป็นครั้งแรกที่ถูกนำมาใช้เป็นยาฆ่าแมลงในรัฐแคลิฟอร์เนียในคริสต์ทศวรรษ 1880 การวิจัยที่ Degesch ในเยอรมนีนำไปสู่การพัฒนาของซือโคลน (ต่อมาที่เป็นรู้จักคือซือโคลน อา) สารกำจัดศัตรูพืชที่จะปลดปล่อยไฮโดรเจนไซยาไนด์ออกมาเมื่อสัมผัสกับน้ำและความร้อน.มันเป็นสิ่งต้องห้ามหลังจากผลิตภัณฑ์ที่มีคล้ายคลึงกันที่ถูกใช้โดยเยอรมันด้วยอาวุธเคมีในสงครามโลกครั้งที่หนึ่ง ใน ค.ศ. 1922 Degesch ถูกซื้อโดย Degussa ซึ่งทีมนักเคมีรวมทั้ง Walter Heerdt (de) และ Bruno Tesch ได้พัฒนาวิธีการบรรจุภัณฑ์ไฮโดรเจนไซยาไนด์ในภาชนะที่ปิดสนิทพร้อมกับสารระคายเคืองตาและสารดูดซับสารคงตัว. ผลิตภัณฑ์ใหม่นี้ยังเป็นชื่อว่า ซือโคลน แต่ก็กลายเป็นที่รู้จักกันในชื่อว่า ซือโคลน เบ เพื่อแยกความแตกต่างจากรุ่นก่อน การใช้งานได้รวมไปถึงการกำจัดแมลงที่เกาะตามเสื้อผ้าและการฆ่าเชื้อในเรือ คลังสินค้า และรถไฟ
ในต้น ค.ศ. 1942 ซือโคลน เบ กลายเป็นเครื่องมือสังหารที่นิยมของนาซีเยอรมนีเพื่อใช้ในค่ายมรณะระหว่างฮอโลคอสต์ ด้วยประมาณหนึ่งล้านคนถูกสังหารโดยใช้วิธีนี้ ส่วนใหญ่อยู่ที่ค่ายเอาช์วิทซ์ Bruno Tesch ถูกตัดสินโทษด้วยการประหารชีวิตใน ค.ศ. 1946 จากความรู้เท่าทันในการขายผลิตภัณฑ์นี้ให้กับหน่วยเอ็สเอ็สเพื่อนำมาใช้กับมนุษย์ ไฮโดรเจนไซยาไนด์ในตอนนี้ไม่ค่อยถูกนำมาใช้เป็นยากำจัดศัตรูพืช แต่ยังคงมีการใช้งานในภาคอุตสาหกรรม บริษัทในหลายประเทศยังคงผลิตซือโคลน เบ ภายใต้ชื่ออื่น รวมทั้ง Detia-Degesch, สืบทอดมาจาก Degesch มีการเปลี่ยนชื่อผลิตภัณฑ์เป็น Cyanosil ใน ค.ศ. 1974
ปลาปอดเอธิโอปิคัส
ปลาปอดเอธิโอปิคัส หรือ ปลาปอดลายหินอ่อน (Marbled lungfish, Leopard lungfish; ) อยู่ในวงศ์ปลาปอดแอฟริกา (Protopteridae) มีรูปร่างเรียวยาวคลายปลาไหล รูปร่างทั่วไปคล้ายปลาปอดแอนเนคเทน (P. annectens) แต่ปลาปอดเอธิโอปิคัสมีส่วนหัวที่กลมมนกว่า และมีลวดลายบนลำตัวเชื่อมติดกันและเรียวยาวคล้ายหินอ่อน ขนาดโตเต็มที่ได้ถึง 2 เมตร หนักถึง 71 กิโลกรัม จัดว่าเป็นปลาปอดชนิดที่ความใหญ่ที่สุดในโลก
พบอาศัยอยู่ในทะเลสาบวิกตอเรียและหนองน้ำ ทะเลสาบรอบ ๆ บริเวณทวีปแอฟริกาฝั่งตะวันออก ในฤดูร้อนที่หนองน้ำแห้งแล้ง สามารถขุดรูจำศีลได้นานถึง 1 ปี และสามารถอยู่บนพื้นดินที่ชุ่มชื้นได้นานถึง 3 ปี ปลาปอดเอธิโอปิคัสจะผสมพันธุ์กันในช่วงฤดูน้ำหลาก ปลาตัวเมียหลาย ๆ ตัว จะวางไข่ในโพรงเดียวกันได้ โดยที่ตัวผู้จะเป็นฝ่ายขุดและทำความสะอาดรัง ซึ่งตัวผู้เหล่านี้จะทำการปกป้องดูแลไข่ และตัวอ่อน อาหารที่สำคัญของปลาโตเต็มวัย และกลุ่มที่อยู่ในช่วงก่อนที่จะโตเต็มวัยนั้น จะเป็นพวกหอย แต่ในขณะที่ยังเป็นปลาวัยเล็กกว่า 35 เซนติเมตรจะกินแมลงเป็นสำคัญ
ปลาปอดเอธิโอปิคัส สามารถแบ่งได้เป็น 3 ชนิดย่อยได้อีกตามลวดลาย ขนาด และสถานที่ที่พบ คือ
นิยมเลี้ยงเป็นปลาสวยงาม มีราคาขายที่แพงกว่าปลาปอดแอฟริกาชนิดอื่น ๆ เนื่องจากลวดลายที่สวยงามกว่า
พิพิธภัณฑ์สัตว์น้ำ
พิพิธภัณฑ์สัตว์น้ำ หรือ สถานแสดงพันธุ์สัตว์น้ำ  (aquarium, public aquarium) เป็นลักษณะหนึ่งของพิพิธภัณฑ์ที่จัดแสดงสิ่งมีชีวิต มาจากภาษาอังกฤษว่า aquarium ซึ่งหมายถึงตู้ปลา พิพิธภัณฑ์สัตว์น้ำเป็นแหล่งเรียนรู้ที่ผสมผสานเข้ากับการท่องเที่ยวได้อย่างดี ในประเทศไทยมีพิพิธภัณฑ์สัตว์น้ำทั้งน้ำจืด น้ำเค็ม เช่น
วอลเลย์บอลชายไทยแลนด์ลีก 2017-18
วอลเลย์บอลชายไทยแลนด์ลีก 2017-18 หรือ วอลเลย์บอลชายไทยแลนด์ลีก ฤดูกาล 2561 โดยครั้งนี้จัดขึ้นเป็นครั้งที่ 13 ของการแข่งขัน ซึ่งมีทีมเข้าร่วมการแข่งขันทั้งหมด 8 ทีม โดยกำหนดเริ่มเปิดฤดูกาลทำการแข่งขันพร้อมกันในวันที่ 4 พฤศจิกายน พ.ศ. 2560
สโมสรที่เข้าร่วมแข่งขัน
สโมสรศรีสะเกษ และอาร์เอสยู วีซี เมื่อจบฤดูกาล 2016-17 อยู่ในสองอันดับสุดท้ายของตาราง จึงหมดสิทธิ์แข่งขันต่อในไทยแลนด์ลีก โดยที่มีสโมสรขอนแก่น และคอสโม เชียงราย 2 ทีมที่ได้เลื่อนชั้นจากวอลเลย์บอลโปรชาเลนจ์ ขึ้นมาลงเล่นในฤดูกาลนี้
เฮอร์รีราซอรัส
เฮอรีราซอรัส (Herrerasaurus) มีชีวิตอยู่ในช่วงต้น ของยุคไทรแอสซิก พบในทวีปอเมริกาใต้   เป็นไดโนเสาร์กินเนื้อที่ใหญ่ที่สุดในยุคไทรแอสสิค  ความ ยาว 5 เมตร คล้ายนก ฟันมีลักษณะแหลมคม คอสั้น กระดูกต้นขายาว กว่ากระดูกหน้าแข้ง มีนิ้วเท้า 4 นิ้ว กระดูกสะโพกชิ้นหน้าเอียงไปทางด้านหลังค่อนข้าง คล้ายกับไดโนเสาร์ที่มีสะโพกเหมือนนก ชื่อของมันมีความหมายว่า กิ้งก่าเฮอร์รีรา
อานโตนอฟ อาน-2
อานโตนอฟ อาน-2 เครื่องบินขนส่งเบา เครื่องบินปีกสองชั้น มีการแก้ไขประมาณยี่สิบรายการ เครื่องยนต์เดียวที่มี 1,000 แรงม้า ลดน้ำหนัก 5250 กก.
แมงมุมสันโดษเมดิเตอร์เรเนียน
แมงมุมสันโดษเมดิเตอร์เรเนียน (Mediterranean recluse spider, ) เป็นแมงมุมที่พบได้ในบริเวณเมดิเตอร์เรเนียน แต่ก็พบการกระจายพันธุ์ในรัฐอาร์คันซอบนเกาะฮาวาย ออสเตรเลีย, บางส่วนของจีน เกาหลีและญี่ปุ่น ตลอดจนอำเภอไทรโยคในประเทศไทย ตัวมีสีน้ำตาลเข้มแบนเรียว ขนาดตัวราว 7.0-7.5 มิลลิเมตร มีพิษที่ส่งผลให้บริเวณที่ถูกกัดมีการอักเสบ เนื้อเยื่อตาย ซึ่งนำไปสู่การติดเชื้อจนอาจถึงแก่ชีวิต
ภารตวิทยา
ภารตวิทยา (Indology), อินเดียศึกษา หรือ เอเชียใต้ศึกษา (South Asian studies) เป็นการศึกษาแขนงหนึ่งเกี่ยวกับประวัติศาสตร์อินเดีย วัฒนธรรมอินเดีย ภาษาอินเดีย และ วรรณกรรมอินเดีย ภารตวิทยาถือว่าเป็นสาขาย่อยหนึ่งของเอเชียวิทยา
โดยทั่วไปคำว่าภารตวิทยาในภาษาอังกฤษ (Indology) หรือ Indologie ในภาษาเยอรมัน มักใช้ในงานเชิงวิชาการของนักวิชาการชาวเยอรมันและในภาคพื้นทวีปยุโรป มากกว่าประเทศที่พูดหรือใช้ภาษาอังกฤษเป็นหลัก (Anglophone) ในขณะที่ในอดีต สวิตเซอร์แลนด์ คำว่า Indologie ครั้งหนึ่งเคยมีไว้เรียกการศึกษาเกี่ยวกับประเทศอินโดนีเซีย (อินโดนีเซียวิทยา) อาณานิคมดัตช์ในขณะนั้น
โดยทั่วไป ภารตวิทยา รวมถึงการศึกษาเกี่ยวกับวรรณกรรมสันสกฤต ศาสนาฮินดู ศาสนาอินเดียต่าง ๆ ศาสนาเชน ศาสนาพุทธ ศาสนาซิกข์ และวรรณกรรมบาลี
ดราวิเดียนวิทยา เป็นสาขาย่อยที่มุ่งเน้นไปที่การศึกษาภาษาดราวิเดียน ในอินเดียใต้
นักวิชาการบางส่วนแยกภารตวิทยาเป็นสองสาขาย่อยคือ ภารตวิทยาสมัยใหม่ ซึ่งศึกษาเกี่ยวกับการเมืองในอนุทวีปอินเดีย และ ภารตวิทยาดั้งเดิม ซึ่งศึกษาเกี่ยวกับเอกสารและหลักฐานในภาษาสันสกฤตและภาษาโบราณอื่น ๆ
ประเทศชาดในโอลิมปิกเยาวชนฤดูร้อน 2014
ประเทศชาด เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติชาดเป็นผู้ทำหน้าที่ในการส่งนักกีฬาเข้าร่วมแข่งขันจำนวน 2 คน ใน 1 ชนิดกีฬา ผลการแข่งขันครั้งนี้ประเทศชาดไม่ได้รับเหรียญรางวัล
กรีฑา
ผลการแข่งขันดังนี้ :
ไอดอลจังชิซูชีพาย
ไอดอลจังชิซูชีพาย (アイドル雀士スーチーパイ （あいどるじゃんしすーちーぱい）หรือ "ไอดอลไฟเตอร์ซูชีพาย") เป็นซีรีส์ของวิดีโอเกมไพ่นกกระจอก ที่ได้รับการพัฒนาและเปิดตัวโดยค่ายจาเลโค ในหลายระบบซึ่งได้แก่เกมตู้, พีซี และเครื่องเล่นวิดีโอเกม โดยเกมภาคแรกของซีรีส์นี้อยู่ระบบซูเปอร์ฟามิคอมใน ค.ศ. 1993 โดยใช้ชื่อบิโชโจะจังชิซูชีพาย และได้รับการเปลี่ยนชื่อเป็นไอดอลจังชิซูชีพาย สำหรับภาคต่อมา เกมนี้มีความโดดเด่น เนื่องด้วยเคนอิจิ โซโนดะ ได้ทำการออกแบบตัวละคร นอกจากนี้ยังมีการจัดสร้างเป็นอะนิเมะโอวีเอที่อิงรูปแบบจากเกม
เด่นชัย สายสุพรรณ
เด่นชัย สายสุพรรณ เป็นนักร้องลูกทุ่งชายชาวสุพรรณที่สร้างนักร้องลูกทุ่งชื่อดังมามากมาย เด่นชัยอยู่ในวงการเพลงมานานกว่า 20 ปี มีผลงานเพลงดังมากมาย
ประวัติ
เด่นชัย สายสุพรรณ ชื่อจริงของเขาคือ ชินพรรธน์ ธันยวิโรจน์ เป็นชาวบางตาเถร อำเภอสองพี่น้อง จังหวัดสุพรรณบุรี เกิดเมื่อวันจันทร์ที่ 6 มิถุนายน พ.ศ. 2509 จบการศึกษาระดับปริญญาตรีจากมหาวิทยาลัยราชภัฎนครปฐม เป็นคนชอบร้องเพลงมาตั้งแต่เด็ก ชอบไปร้องเพลงในงานบวชงานแต่ง แต่ค่อนข้างขี้อาย
หลังจากเรียนจบก็ทำงานรับราชการ ในช่วงวันหยุดดูรายการประกวดการขับร้องเพลง 5 ภูมิภาคของโรงเรียนดนตรีวาทินี ทางช่อง 11​ จึงลองส่งเทปบันทึกเสียงไป ปรากฏว่าถูกเรียกตัวเข้ามาแข่ง และก็กวาดชัยชนะเรื่อยมา และเป็นผู้ชนะเลิศในปี พ.ศ. 2536 ทั้งประเภทคะแนนกรรมการ และคะแนนจากการโหวตของผู้ชม โดยเพลงที่เขาใช้ประกวดจนได้รับรางวัลในวันนั้น คือเพลง ล่องเรือหารัก ของยอดรัก สลักใจ​
หลังจากนั้น เด่นชัยได้ทราบข่าวว่าบริษัทวอร์เนอร์มิวสิค ซึ่งตอนนั้นมีศิลปินดังคือ มาดอนน่า และเพิ่งมาเปิดสาขาในประเทศไทย ได้ประกาศรับสมัครนักร้องลุกทุ่ง เด่นชัยจึงได้เข้าไปคัดตัวร่วมกับนักร้องอีกหลายท่าน จนได้รับคัดเลือกให้เป็นศิลปินลูกทุ่งคนแรกของบริษัท และอัลบั้มชุดแรกของเขา คือชุด พี่ไม่ดังนางไม่มอง ออกในเดือนกรกฎาคม 2537 และได้ออกผลงานกับทางวอร์เนอร์ มิวสิคอยู่ 4 ชุด เมื่อหมดสัญญา ก็ย้ายมาอยู่กับ บ็อกซิ่งซาวด์ ซึ่งตอนนั้นก็มีอาภาพร นครสวรรค์ อยู่ด้วย บวกกับความที่เด่นชัยมีบุคลิคที่ทะเล้นน่ารัก เด่นชัยจึงหันมาดังกับ แนวกุ๊กกิ๊ก เพลงแนวผัวเมีย แนวเอาใจคนมีอายุ เป็นต้น เมื่อเริ่มร้องเพลง "ดีแล้วครับ" แก้กับเพลง "เลิกแล้วค่ะ" ของอาภาพรที่กำลังดังอย่างสุด ๆ ในตอนนั้น
เด่นชัยออกงานเพลงกับต้นสังกัดใหม่อยู่ราว 4 ชุด ก่อนจะย้ายมาออกกับค่ายนพพรโปรโมชั่นอีก 1 ชุด และสร้างชื่อเสียงให้กับเด่นชัยด้วยเพลงน่ารักๆ อย่าง เพลง จังหวัดขาดรัก และยังมีเพลงอื่นๆในอัลบั้มที่ติดหูคนฟังอีกมากมาย รวมไปถึงค่ายโฟร์เอสและมีผลงานกับสังกัดชวนชม โปรโมชั่น อาทิ อัลบั้มชุด เด่นดำทำดี ลำนำรักสลักใจ ซึ่งมีการนำเพลงของยอดขุนพลเพลงลูกทุ่งอย่าง ยอดรัก สลักใจมาขับร้องใหม่ โดยมีความพิเศษ คือการแต่งกลอนเกริ่นไปในตอนต้นของบทเพลงด้วย และล่าสุดเด่นชัยมีผลงานเป็นซิงเกิ้ลออกมาให้หายคิดถึงกัน คือเพลง จังหวัดไม่ขาดรัก ทำไมถึงแก่ยังงี้ และมีรักมีทุกข์ ที่ประพันธ์ขึ้นโดยเทวดาเพลงอย่างครูชลธี ธารทอง และปัจจุบันเด่นชัย ได้มีการทำวงรำวงย้อนยุค โดยใช้ชื่อว่า รำวงร่วมสมัย เด่นชัย สายสุพรรณ ประกอบไปด้วยเพลงสนุกสนาน อาทิ ตบให้ตาย คนกินแดด ผัวหัวหงอก พี่ไม่ดังนางไม่มอง กลองยาวเด่นชัย อิจฉาตายาย ไม่มีดีกว่า เสี่ยวอีสาน ไอ้หนุ่มเรืออวน และ ลอยลมบน ให้แฟนๆหายคิดถึงกันอีกด้วย
ปัจจุบันเด่นชัย รับตำแหน่งรองนายกสมาคมนักร้องลูกทุ่งแห่งประเทศไทย นอกจากนั้นยังเป็นประธานที่ปรึกษาให้กับค่ายเพลงทีวีมิวสิค ซึ่งเป็นค่ายเพลงคุณภาพที่กำลังมาแรง บริหารงานโดย วิธ ธนวรรธน์ และ ยังได้ร่วมสร้างนักร้อง และให้คำปรึกษาในเรื่องของงานเพลงและการคัดสรรศิลปินของค่ายทีวีมิวสิคซึ่งมีศิลปินในค่ายมากมายหลายท่าน อาทิเช่น
น้ำเพชร ขวัญชนก เพลงศิลปินเฮือนน้อย
อีกทั้งยังมีความสามารถในการแต่งเพลง โดยแต่งเพลง " เดือนเจ็ดเปลี่ยนใจ " ซึ่งขับร้องโดยนักร้องสาวดาวรุ่งเสียงเสน่ห์หา นู๋นา ธิดาไท และบทเพลงเดือนเจ็ดเปลี่ยนใจยังได้รับเกียรติให้เป็นเพลงประกอบภาพยนตร์เรื่อง พี่นักร้องน้องนักเลง อีกด้วย นอกจากนั้น ยังมีผลงานคุณภาพกับค่ายเพลงพันธุรัตน์เรดคอร์ต เช่น เพลง ทิ้งทุ่งทิ้งเธอ " โธ่..ไอ้ทุย " ร้องเองแต่งเอง ซึ่งได้รับความนิยมจากนักร้องลูกทุ่งหลายท่านนำไปโคฟเวอร์ กันหลายคน  และนี่คือประวัติคร่าวๆของนักร้องฉายา นักร้องหน้าหยก หนึ่งในสี่จตุรเทพของวงการลูกทุ่งไทย เด่นชัย สายสุพรรณ
ผลงานเพลง
( 21กรกฎาคม2566)
ผลงานเพลงดัง
ยังมีเพลงที่เป็นผลงานที่ยังไม่ค่อยมีใครคุ้นเคยคือเพลง ง.เงินแย่งแฟนอีกครับ
ปลาปอดแอนเนคเทน
ปลาปอดแอนเนคเทน (West african lungfish) มีชื่อวิทยาศาสตร์ว่า Protopterus annectens อยู่ในวงศ์ปลาปอดแอฟริกา (Protopteridae) มีรูปร่างเรียวยาวคล้ายปลาไหล มีลำตัวสีเทาหรือสีน้ำตาล มีลวดลายสีดำทั้งตัว แต่จะไม่เป็นกลุ่มก้อนเดียวกันแบบปลาปอดเอธิโอปิคัส (P. aethiopicus) จะงอยปากจะยื่นยาวออกมาและเชิดขึ้น หัวมีลักษณะคล้ายงูเหลือมหรืองูหลาม เป็นปลาที่มีพละกำลังมาก ขนาดยาวเต็มที่ได้ถึง 1 เมตร จัดเป็นปลาปอดชนิดที่พบเห็นได้บ่อยและเป็นที่รู้จักดีที่สุด สามารถขุดรูจำศีลได้ในฤดูที่น้ำแล้ง มีพฤติกรรมรักสงบ แต่จะดุร้าย ก้าวร้าว สามารถขบกัดได้รุนแรงเมื่อหากินและเพื่อป้องกันตัว
ปลาปอดแอนเนคเทนสามารถแบ่งออกเป็นชนิดย่อยได้อีก 2 ชนิด คือ
สแคตแมน จอห์น
จอห์น พอล ลาร์กิน (John Paul Larkin; 13 มีนาคม ศ.ค. 1942 – 3 ธันวาคม ศ.ค. 1999), ที่รู้จักกันดีในชื่อ สแคตแมน จอห์น (Scatman John) เป็นนักดนตรีชาวอเมริกัน ผู้ที่รวมการร้องสแคต (scat) กับเพลงแดนซ์ เป็นที่รู้จักกันดีกับเพลงในปี 1995 "Scatman (Ski Ba Bop Ba Dop Bop)" และ "Scatman's World"
ลาร์กิน ได้กล่าวในการพูดสแคตว่า "เปลี่ยนปัญหาที่ใหญ่ที่สุดของฉันให้ประโยชน์มากที่สุดของฉัน" สแคตแมน จอห์น ขายเพลงได้เป็นล้านทั่วโลกและได้เป็นศิลปินหน้าใหม่ยอดเยี่ยม (Best New Artist) ในเอคโคอวอดส์ (Echo Awards) ทั้งญี่ปุ่นและเยอรมัน เขาเป็นผู้ได้รับจากรางวัล สมาคมการพูด-ภาษา-การได้ยิน แห่งอเมริกา (American Speech-Language-Hearing Association) ของ แอนนี เกล็น (Annie Glenn) สำหรับการให้ประโยชน์ที่โดดเด่นให้กับชุมชนการพูด และ หอแห่งเกียรติคุณของสมาคมผู้มีปัญหาทางการพูดแห่งชาติ (National Stuttering Association Hall of Fame)
1942 1999
เทศบาลเมืองกระทุ่มแบน
เทศบาลเมืองกระทุ่มแบน เป็นเทศบาลเมืองแห่งหนึ่งในอำเภอกระทุ่มแบน จังหวัดสมุทรสาคร มีพื้นที่ครอบคลุมตำบลตลาดกระทุ่มแบนทั้งตำบล และเป็นที่ตั้งที่ว่าการอำเภอกระทุ่มแบน
ประวัติ
เทศบาลเมืองกระทุ่มแบนเดิมมีฐานะเป็นเทศบาลตำบล จัดตั้งขึ้นตามพระราชกฤษฎีกา เมื่อวันที่ 15 ตุลาคม พ.ศ. 2483 โดยมีขุนประสูติศาสน์ (ชื่น ชวนานนท์) เป็นนายกเทศมนตรีคนแรก ต่อมาได้รับการยกฐานะเป็นเทศบาลเมืองกระทุ่มแบน เมื่อวันที่ 24 กันยายน พ.ศ. 2538
ที่ตั้งและอาณาเขต
เทศบาลเมืองกระทุ่มแบนเป็นที่ตั้งของที่ว่าการอำเภอกระทุ่มแบน ครอบคลุมพื้นที่ตำบลตลาดกระทุ่มแบนทั้งหมด โดยมีขนาดพื้นที่ 2.175 ตารางกิโลเมตร มีอาณาเขตติดต่อกับพื้นที่ข้างเคียง ดังนี้
ชุมชน
เทศบาลเมืองกระทุ่มแบนมีทั้งหมด 9 ชุมชน ดังนี้
เทศบาลเมืองกระทุ่มแบน มีวัดเพียงแห่งเดียว คือ วัดดอนไก่ดี
วัดสระบัว (จังหวัดเพชรบุรี)
วัดสระบัว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองกระแชง อำเภอเมืองเพชรบุรี จังหวัดเพชรบุรี
กรมการศาสนาระบุตั้งวัดเมื่อ พ.ศ. 2484 เมื่อพิจารณาจากหลักฐานที่เหลืออยู่สันนิษฐานว่าเป็นวัดที่มีมาตั้งแต่สมัยกรุงศรีอยุธยา อุโบสถทรงสำเภา สันนิษฐานว่าสร้างในสมัยกรุงศรีอยุธยาตอนปลาย ช่วงที่พระเจ้าปราสาททองครองราชย์ มีขนาดกะทัดรัด ฐานแอ่นโค้ง ผนังมีเสาอิงประดับ หน้าบันด้านทิศตะวันออกประดับลายปูนปั้นรูปพระนารายณ์ทรงอสูร ประกอบด้วยลายลายกระหนกช่อพุ่มหางโต บานหน้าต่างเป็นพุ่มข้าวบิณฑ์ บานประตูเป็นลายเซี่ยวกลาง และทวารบาลบนเพดานตีเป็นกรอบเขียนลายดวงดารา ภายในมีภาพจิตรกรรมและพระประธานสมัยอยุธยา พัทธสีมารอบอุโบสถ ทำจากศิลาทรายแดงจำหลักลาย ตั้งช้อนกัน 2 ใบ บริเวณฐานเสมามีปูนปั้นรูปยักษ์และคน 12 ชาติ แยกใบพัทธมาสีทั้ง 4 ทิศ ฝีมือสกุลช่างสมัยอยุธยาที่ยังสมบูรณ์ ถัดขึ้นไปปั้นเป็นครุฑ ชั้นที่ 3 ปั้นเป็นรูปลายกระจังแบบดั้งเดิมอ่อนช้อยงดงาม ชั้นที่ 4 ปั้นเป็นรูปดอกบัวจัดว่าเป็นศิลปะปูนปั้นสมัยอยุธยาตอนปลาย
วัดบ้านหาญ
วัดบ้านหาญ สร้างขึ้นเมื่อ พ.ศ. 2422 ตั้งอยู่ที่ตำบลด่านขุนทด อำเภอด่านขุนทด จังหวัดนครราชสีมา และเป็นที่ตั้งสำนักปฏิบัติธรรมประจำจังหวัดนครราชสีมา แห่งที่ 33
ประวัติ
เมื่อ พ.ศ. 2422 วัดบ้านหาญ สร้างขึ้นเป็นวัดราษฎร์ สังกัดคณะสงฆ์มหานิกาย เป็นวัดประจำอำเภอด่านขุนทด พื้นที่เดิมตั้งอยู่ หมู่ที่ 8 ตำบลด่านขุนทด ต่อมาพระครูศิลปาคม (ทอง ธมฺมธโร) อดีตเจ้าอาวาส เห็นว่าที่ตั้งเดิมไม่เหมาะสม จึงย้ายมาสร้างวัดใหม่ในที่ตั้งปัจจุบัน
การเปลี่ยนแปลงชื่อวัด
แรกเริ่มก่อสร้าง เมื่อ พ.ศ. 2422 ตรงกับปีขาล ใช้ชื่อวัดว่า วัดป่าเรไรทอง ต่อมาเปลี่ยนชื่อครั้งที่ 1 เป็น วัดใหญ่บ้านหาญ ภายหลังก็เปลี่ยนชื่อเป็น วัดบ้านหาญ จนถึงปัจจุบัน
สถานีรถไฟปาดังเบซาร์
สถานีดังกล่าวเป็นที่บรรจบของการรถไฟมาเลเซียและไทย ทำให้ผู้โดยสารสามารถเปลี่ยนระหว่างระบบทางรถไฟสองระบบได้ มีระบบศุลกากร การเข้าเมืองและการกักกันของทั้งสองประเทศอยู่ในสถานี แม้ว่าสถานีดังกล่าวตั้งอยู่ในเขตแดนมาเลเซียทั้งหมด คือ อยู่ใต้ชายแดนมาเลเซีย-ไทย 200 เมตร นอกจากนี้ยังมีสถานีรถไฟขนาดเล็กกว่าอยู่ทางฝั่งไทย ชื่อ สถานีรถไฟปาดังเบซาร์ (ไทย)
บริการรถไฟ
สถานีรถไฟปาดังเบซาร์บริการทั้งเกอเรตาปีตานะฮ์เมอลายูและการรถไฟแห่งประเทศไทย.
รถไฟที่บริการโดยเกอเรตาปีตานะฮ์เมอลายู ไปยังประเทศมาเลเซีย ได้แก่:
รถไฟที่บริการโดยการรถไฟแห่งประเทศไทย ไปยังประเทศไทย ได้แก่:
เชฟโรเลต
เชฟโรเลต (Chevrolet, /ʃɛvrəˈleɪ/ เชฟระเล) เป็นบริษัทผลิตรถยนต์ในสหรัฐอเมริกา ในปัจจุบันเป็นส่วนหนึ่งของเจนเนอรัล มอเตอร์ส เชฟโรเลตมีชื่อย่ออย่างไม่เป็นทางการว่า เชฟวี (Chevy) เชฟโรเลตผลิตรถยนต์ออกมาหลายรุ่น โดยรุ่นที่นิยมมากของเชฟโรเลตคือ อิมพาลา และ คอร์เวทท์ ในปี พ.ศ. 2548 ในสหรัฐอเมริกา เชฟโรเลตทำยอดขายเอาชนะคู่แข่งฟอร์ด เป็นครั้งแรกในรอบ 19 ปี
ประวัติ
เชฟโรเลต์ก่อตั้งโดย หลุยส์ เชฟโรเลต์ และ วิลเลียม ซี. ดูแรนต์ ในวันที่ 3 พฤศจิกายน ค.ศ. 1911 ได้เข้าสู่ตลาดบริษัทรถยนต์ และในปี ค.ศ. 1916 เชฟโรเลต์ทำกำไรมากพอทำให้ ดูแรนต์ได้ซื้อหุ้นส่วนของบริษัทเจนเนอรัล มอเตอร์ส และในปี ค.ศ. 1917 ดูแรนต์ได้กลายมาเป็นประธานบริษัทเจนเนอรัล มอเตอร์ และเชฟโรเลต์ได้กลายมาเป็นส่วนหนึ่งของบริษัท
ในช่วง ปี ค.ศ. 1963 เชฟโรเลต์เป็นที่นิยมมากจนได้ชื่อว่า 1 ใน 10 ของรถทั้งหมดที่ขายในสหรัฐอเมริกาช่วงนั้น จะต้องมีหนึ่งคันที่เป็นเชฟโรเลต์
ในปี ค.ศ. 2008 เชฟโรเลต ภายใต้บริษัท เจนเนอรัล มอเตอร์ส คอร์ปอเรชั่น ฉลองการดำเนินกิจการมาครบ 100 ปีเต็ม โดยมีกิจกรรมพิเศษทั่วโลก รวมทั้งในประเทศไทย
ประวัติของเชฟโรเลตในประเทศไทย
เชฟโรเลต เซลส์ (ประเทศไทย) จำกัด ได้ก่อตั้งขึ้นเมื่อวันที่ 1 มกราคม พ.ศ. 2543 โดยเป็นหนึ่งในเครือของบริษัท เจนเนอรัล มอเตอร์ส จำกัด ซึ่งเป็นผู้ผลิตรถยนต์รายใหญ่แห่งหนึ่งของโลก ทั้งนี้ บริษัทฯ ได้ดำเนินงานในฐานะเป็นผู้จัดสรรรถยนต์ที่ผลิตขึ้นภายใต้ชื่อและสัญลักษณ์ ทางการค้า “เชฟโรเลต” เพื่อจัดจำหน่ายในประเทศไทย ผ่านเครือข่ายผู้แทนจำหน่ายของบริษัทฯ ซึ่งในปัจจุบันมีอยู่ทั้งสิ้น 94 รายทั่วประเทศ โดยมีโชว์รูมและศูนย์บริการ ครอบคลุมพื้นที่ทั้ง 76 จังหวัด
รถยนต์เอนกประสงค์ เชฟโรเลต ซาฟิร่า เป็นรถยนต์รุ่นแรกที่บริษัทฯ เป็นผู้จัดจำหน่าย ซึ่งถือได้ว่าเป็นการบุกเบิกตลาดรถยนต์เอนกประสงค์รายแรกของประเทศไทย โดยรถยนต์เชฟโรเลต ซาฟิร่า ได้รับการต้อนรับจากผู้ใช้รถในประเทศไทยเป็นอย่างดี และจากความต้องการของตลาดในประเทศไทย ทำให้บริษัทฯ ได้ขยายตลาดสู่รถยนต์ประเภทอื่นๆ ตามมา
นับเป็นเวลากว่า 10 ปีแล้ว ที่เชฟโรเลตได้เติบโตและดำเนินกิจการในเมืองไทยอย่างต่อเนื่อง โดยในปัจจุบันมีรถยนต์เชฟโรเลตรุ่นต่างๆ วิ่งอยู่บนท้องถนนมากกว่า 1 แสนคัน รวมไปถึงจำนวนโชว์รูมและศูนย์บริการที่มีจำนวนเพิ่มขึ้นเพื่อรองรับความต้อง การของกลุ่มลูกค้าที่มีจำนวนมากขึ้นอย่างต่อเนื่อง นับได้ว่า เชฟโรเลตเป็นบริษัทรถยนต์ที่มีอัตราการเจริญเติบโตสูงแห่งหนึ่งของ อุตสาหกรรมรถยนต์ ณ วันนี้ เชฟโรเลตยังคงมุ่งมั่นในการพัฒนาคุณภาพให้สมบูรณ์แบบในทุกๆ ด้าน ไม่ว่าจะเป็นด้านการผลิต การจัดจำหน่าย และการบริการ ทั้งนี้ เพื่อตอบสนองความต้องการของลูกค้าให้เกิดความพึงพอใจสูงสุด สมกับการเป็นผู้นำนวัตกรรมยานยนต์ของโลก
เชฟโรเลต ในประเทศไทย ภายใต้ชื่อบริษัทว่า "เชฟโรเลต เซลส์ (ประเทศไทย) จำกัด" ก่อตั้งเมื่อ 1 มกราคม พ.ศ. 2543 โดยเป็นบริษัทในเครือ เจเนอรัล มอเตอร์ส (ประเทศไทย) จำกัด มีสำนักงานใหญ่อยู่ใน กรุงเทพมหานคร โดยรุ่นแรกที่ออกจำหน่ายในไทยคือ ซาฟิร่า (ปัจจุบันยุติการผลิตแล้ว) หลังจากนั้นก็ได้มีรุ่นอื่นอีก เช่น เชฟโรเลต โคโลราโด, เชฟโรเลต ออพตร้า, เชฟโรเลต แคปติวา เป็นต้น และในเดือนพฤษภาคม 2558 เชฟโรเลตได้ออกโคโลราโดรุ่นใหม่ออกมาภายใต้ชื่อ เชฟโรเลต โคโลราโด ไฮคันทรี ต่อจากนั้นในปี 2562 ได้มีการออก เชฟโรเลต แคปติวา โฉมใหม่อีกครั้ง โดยครั้งนี้เป็นภาพลักษณ์ที่เปลี่ยนจากเดิมไปอย่างสิ้นเชิง ด้วยการจับมือกับ SAIC Motor ค่ายรถยนต์จากจีน และจะกลายเป็นรถยนต์รุ่นสุดท้ายที่ถูกจำหน่ายโดย "เชฟโรเลต เซลส์ (ประเทศไทย) จำกัด"
+++  ล่าสุด กุมภาพันธ์ 2563  เชฟโรเลต ประกาศอำลาประเทศไทย ภายในสิ้นปี 2563 โดยขายโรงงานที่ ระยอง  ให้ Great Wall Motors แห่งประเทศจีน เป็นการสิ้นสุด การผลิตในประเทศไทย +++++
รุ่นรถยนต์ที่จำหน่ายในประเทศไทย
รุ่นรถยนต์ที่เลิกผลิตไปแล้วในประเทศไทย
ลายฟาย
ลายฟาย (Li-fi ย่อจาก Light Fidelity) เป็นเทคโนโลยีการสื่อสารไร้สายเต็มเครือข่ายและความเร็วสูงแบบสองทางคล้ายกับวายฟาย ผู้คิดค้นคำนี้คือฮารัลด์ ฮาส ลายฟายเป็นการสื่อสารด้วยแสงที่มองเห็นได้รูปแบบหนึ่ง และเป็นเซตย่อยของการสื่อสารไร้สายแบบใช้แสง (OWC) และสามารถเป็นส่วนเติมเต็มของการสื่อสารด้วยความถี่วิทยุ (วายฟายหรือเครือข่ายเซลลูลาร์) หรือแม้แต่ใช้แทนการแพร่ข้อมูล ปัจจุบันมีการวัดความเร็วได้ผลว่าเร็วกว่าการใช้งานวายฟายประมาณ 100 เท่า โดยมีความเร็วที่ 224 จิกะบิตต่อวินาที
ลายฟายเป็นการสื่อสารแบบไร้สายและใช้แสงที่มองเห็นได้หรือสเปกตรัมอินฟราเรดและใกล้อัลตราไวโอเลต (แทนคลื่นความถี่วิทยุ) เป็นหนึ่งในเทคโนโลยีการสื่อสารไร้สายที่ลำเลียงข้อมูลได้มากกว่า และได้รับการเสนอว่าเป็นการแก้ปัญหาข้อจำกัดของแบนด์วิดท์จากความถี่วิทยุ
โมเลกุลไฮเพอร์เวเลนต์
โมเลกุลไฮเพอร์เวเลนต์ (hypervalent molecule) หมายถึง โมเลกุลที่ประกอบด้วยอะตอมของธาตุหมู่หลักอย่างน้อย 1 อะตอมที่มีอิเล็กตรอนในชั้นเวเลนซ์มากกว่า 8 ตัวอย่างโมเลกุลไฮเพอร์เวเลนต์ ได้แก่ ฟอสฟอรัสเพนตะคลอไรด์ (PCl5) ซัลเฟอร์เตตระฟลูออไรด์ (SF4) ซัลเฟอร์เฮกซะฟลูออไรด์ (SF6) ซีนอนเตตระฟลูออไรด์ (XeF4) เป็นต้น
ไฮเพอร์เวเลนซีตามนิยามของ IUPAC
สหภาพเคมีบริสุทธิ์และเคมีประยุกต์ระหว่างประเทศ (IUPAC) นิยามคำว่า ไฮเพอร์เวเลนซี (hypervalency) ว่าเป็น ความสามารถของอะตอมในโมเลกุลที่จะขยายชั้นเวเลนซ์ที่มีอยู่ไปมากกว่ากฎออกเตต สารประกอบไฮเพอร์เวเลนต์โดยทั่วไปจะเป็นสารประกอบของในคาบที่สองขึ้นไปในหมู่ 15-18 ของตารางธาตุ การอธิบายพันธะไฮเพอร์เวเลนต์จะพิจารณาการถ่ายโอนอิเล็กตรอนจากอะตอมกลางไปยังออร์บิทัลเชิงโมเลกุลที่ไม่สร้างพันธะ (non-bonding molecular orbitals) ของลิแกนด์ ซึ่งโดยปกติลิแกนด์จะเป็นธาตุที่มีอิเล็กโตรเนกาติวิตีสูง
คำว่า “โมเลกุลไฮเพอร์เวเลนต์” ถูกนิยามครั้งแรกโดย Jeremy I. Musher ในปี ค.ศ. 1969 ว่า หมายถึง โมเลกุลที่มีอะตอมกลางในหมู่ 15-18 ในตารางธาตุที่มีเวเลนซ์เป็นอย่างอื่นที่มากกว่าเวเลนซ์ต่ำที่สุด เช่น ธาตุหมู่ 15, 16, 17 และ 18 จะมีเวเลนซ์ำต่ำที่สุดเป็น 3, 2, 1 และ 0 ตามลำดับ
สัญกรณ์ N-X-L
การเรียกชื่อโดยใช้สัญกรณ์ N-X-L ถูกใช้ครั้งแรกในปี ค.ศ.1980 โดยที่:
การเรียกชื่อตามกลุ่มสารประกอบ
นอกจากการใช้สัญกรณ์ N-X-L แล้ว ยังมีการเรียกชื่อโมเลกุลไฮเพอร์เวเลนต์ตามกลุ่มของสารประกอบ โดยกลุ่มที่ปรากฏบ่อยครั้ง เช่น
ตันเต๋ง
ตันเต๋ง (Chen Deng; ) ชื่อรอง ยฺเหวียนหลง เป็นตัวละครในวรรณกรรม จีน อิง ประวัติศาสตร์ เรื่องสามก๊กที่มีตัวตนจริงในประวัติศาสตร์ยุคสามก๊ก เป็นขุนพลและขุนนางชาวจีนที่อาศัยอยู่ในปลาย ราชวงศ์ฮั่นตะวันออก ของจีน เกิดในครอบครัวขุนนางใน ชีจิ๋ว เขาเริ่มต้นรับราชการเป็นนายอำเภอเมื่ออายุ 24 ปี และต่อมาได้เป็นขุนนางฝ่ายเกษตรภายใต้การปกครองของ โตเกี๋ยม ผู้ว่าการแคว้น ชีจิ๋ว หลังจากโตเกี๋ยมถึงแก่กรรมในปี ค.ศ. 194 ตันเต๋งได้สนับสนุน เล่าปี่ ให้เป็นผู้ว่าการคนใหม่ อย่างไรก็ตาม ในปี ค.ศ. 196 เขาถูกบังคับให้เป็นผู้ใต้บังคับบัญชาของ ลิโป้ หลังจากที่ฝ่ายหลังเข้ายึดชีจิ๋วจากเล่าปี่ ในช่วงเวลานี้ ตันเต๋งและพ่อของเขา ตันกุ๋ย แสร้งทำเป็นภักดีต่อลิโป้ ในขณะที่แอบบ่อนทำลายอิทธิพลของเขาโดยห้ามไม่ให้เขาเป็นพันธมิตรกับ อ้วนสุด ตันเต๋งยังแอบตกลงที่จะทำหน้าที่เป็นไส้ศึกในชีจิ๋วให้กับ โจโฉ ที่ควบคุมราชสำนัก ตันเต๋งได้รับแต่งตั้งให้เป็นเจ้าเมืองกวงหลิง ระหว่าง ยุทธการที่แห้ฝือ ในปี ค.ศ. 198-199 ตันเต๋งนำทหารของเขาเข้าร่วมกับโจโฉและช่วยเขาในการเอาชนะลิโป้ หลังจากได้ชัยชนะ ตันเต๋งได้รับแต่งตั้งเพิ่มเติมให้เป็น ขุนพลคลื่นสงบ (平息海浪的將軍) ระหว่างที่เขาดำรงตำแหน่งที่เมืองกวงหลิง เขาได้รับความนิยมในหมู่ประชาชนอย่างสูงในด้านการปกครองที่ดีและมีคุณธรรม - จนผู้คนอยากติดตามเขาหลังทราบว่าเขาต้องไปรับตำแหน่งที่เมืองอื่น เขายังสามารถต้านทานการรุกรานถึงสองครั้งโดยกองทัพของ ซุนเซ็ก ขุนศึกที่ควบคุมดินแดนในภูมิภาค เจียงหนาน (หรือ กังตั๋ง) เขาถึงแก่กรรมไม่ทราบปีเมื่ออายุได้ 38 ปีอันเนื่องมาจากความเจ็บป่วยที่เกิดจาก โรคพยาธิในลำไส้
อ้างอิง
170208
จังหวัดบุรีรัมย์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
'''การเลือกตั้งสมาชิกสภาผู้แทนราษฎรจังหวัดบุรีรัมย์ พ.ศ. 2566''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จัดขึ้นในวันที่ 14 พฤษภาคม พ.ศ. 2566 โดยแบ่งเขตเลือกตั้งออกเป็น 10 เขตเลือกตั้ง เพิ่มจากการเลือกตั้งครั้งก่อนเมื่อปี พ.ศ. 2562 ขึ้นมา 2 ที่นั่ง ในแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบบัญชีรายชื่อ
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดบุรีรัมย์
! colspan=2 | พรรค ! คะแนนเสียง ! ร้อยละ
เขต 1
เขตเลือกตั้งที่ 1 ประกอบด้วยอำเภอบ้านด่าน (เฉพาะตำบลปราสาทและตำบลบ้านด่าน) และอำเภอเมืองบุรีรัมย์ (ยกเว้นตำบลสองห้อง ตำบลเมืองฝาง ตำบลเสม็ด ตำบลอิสาณ ตำบลสวายจีก ตำบลสะแกซำ และตำบลหลักเขต)
เขต 2
เขตเลือกตั้งที่ 2 ประกอบด้วยอำเภอชำนิ อำเภอเมืองบุรีรัมย์ (เฉพาะตำบลสองห้อง ตำบลเมืองฝาง ตำบลเสม็ด ตำบลอิสาณ ตำบลสวายจีก ตำบลสะแกซำ และตำบลหลักเขต) อำเภอพลับพลาชัย (ยกเว้นตำบลโคกขมิ้นและตำบลป่าชัน) และอำเภอประโคนชัย (เฉพาะตำบลไพศาล)
เขต 3
เขตเลือกตั้งที่ 3 ประกอบด้วยอำเภอห้วยราช อำเภอกระสัง และอำเภอพลับพลาชัย (เฉพาะตำบลโคกขมิ้นและตำบลป่าชัน)
เขต 4
เขตเลือกตั้งที่ 4 ประกอบด้วยอำเภอแคนดง อำเภอสตึก และอำเภอบ้านด่าน (เฉพาะตำบลโนนขวางและตำบลวังเหนือ)
เขต 5
เขตเลือกตั้งที่ 5 ประกอบด้วยอำเภอนาโพธิ์ อำเภอพุทไธสง อำเภอบ้านใหม่ไชยพจน์ และอำเภอคูเมือง (ยกเว้นตำบลพรสำราญ)
เขต 6
เขตเลือกตั้งที่ 6 ประกอบด้วยอำเภอลำปลายมาศ อำเภอคูเมือง (เฉพาะตำบลพรสำราญ) และอำเภอหนองหงส์ (เฉพาะตำบลไทยสามัคคี ตำบลสระทอง และตำบลเสาเดียว)
เขต 7
เขตเลือกตั้งที่ 7 ประกอบด้วยอำเภอโนนสุวรรณ อำเภอหนองกี่ อำเภอหนองหงส์ (ยกเว้นตำบลไทยสามัคคี ตำบลสระทอง และตำบลเสาเดียว) และอำเภอปะคำ (ยกเว้นตำบลปะคำและตำบลหูทำนบ)
เขต 8
เขตเลือกตั้งที่ 8 ประกอบด้วยอำเภอนางรอง อำเภอเฉลิมพระเกียรติ (เฉพาะตำบลเจริญสุขและตำบลถาวร) อำเภอปะคำ (เฉพาะตำบลปะคำและตำบลหูทำนบ) และอำเภอโนนดินแดง (เฉพาะตำบลโนนดินแดง)
เขต 9
เขตเลือกตั้งที่ 9 ประกอบด้วยอำเภอละหานทราย อำเภอโนนดินแดง (ยกเว้นตำบลโนนดินแดง) อำเภอบ้านกรวด (ยกเว้นตำบลเขาดินเหนือ ตำบลหินลาด ตำบลโนนเจริญ และตำบลสายตะกู) และอำเภอเฉลิมพระเกียรติ (ยกเว้นตำบลเจริญสุขและตำบลถาวร)
เขต 10
เขตเลือกตั้งที่ 10 ประกอบด้วยอำเภอประโคนชัย (ยกเว้นตำบลไพศาล) และอำเภอบ้านกรวด (เฉพาะตำบลเขาดินเหนือ ตำบลหินลาด ตำบลโนนเจริญ และตำบลสายตะกู)
เจ้าหญิงอาจีกาเยฮู อัมฮา เซลาสซีแห่งเอธิโอเปีย
เจ้าหญิงอาจีกาเยฮู อัมฮา เซลาสซีแห่งเอธิโอเปีย (Her Imperial Highness Princess Ijigayehu Amha Selassie) ประสูติเมื่อวันที่ 4 กันยายน 2479 ณ เดสซี ประเทศเอธิโอเปีย เป็นพระราชธิดาพระองค์ใหญ่และพระองค์แรกใน สมเด็จพระจักรพรรดิอัมฮา เซลาสซีแห่งเอธิโอเปีย กับ เจ้าหญิงวอเลเต อิสราเอล เซโยม พระมเหสีพระองค์แรก เป็นสมเด็จพระเชษฐภคินีต่างพระราชชนนีของ เจ้าชายเซรา ยาคอบ อัมฮา เซลาสซี มกุฎราชกุมารแห่งเอธิโอเปีย เป็นพระราชนัดดาใน สมเด็จพระจักรพรรดิเฮลี เซลาสซีที่ 1 แห่งเอธิโอเปีย พะราชมารดาของพระองค์นั้นเป็นพระราชนัดดาใน สมเด็จพระจักรพรรดิโยฮันเนสที่ 4 แห่งเอธิโอเปีย ดังนั้น พระราชบิดาแลรพระราชมารดาของพระองค์นั้นจึงทรงเป็นพระญาติกัน
พระชนม์ชีพ
เจ้าหญิงอาจีกาเยฮู อัมฮา เซลาสซีแห่งเอธิโอเปีย เคยโดยเสด็จ สมเด็จพระจักรพรรดิเฮลี เซลาสซีที่ 1 แห่งเอธิโอเปีย พระราชอัยกา (ปู่) เยือน ประเทศอิตาลี เกาหลีใต้ ออสเตรเลีย และ ประเทศมาเลเซีย
พระองค์สิ้นพระชนม์เมื่อวันที่ 23 มกราคม 2519 สิริพระชันษา 39 ปี เนื่องจากทรงถูกขุมขังเนื่องด้วยระบอบรัฐประหาร
อัน มาชิโระ
อัน มาชิโระ (ましろ杏; ; 23 มกราคม ค.ศ. 1990 – ) เป็นนักแสดงเอวีจากจังหวัดคานางาวะ ส่วนสูง: 163 ซม. สัดส่วน: อก 103 ซม. (คัพ J) เอว 60 ซม. สะโพก 98 ซม. ในสังกัดลินซ์
เธอมีงานอดิเรกคือชมภาพยนตร์ (ภาพยนตร์ที่เธอชอบคือคิลบิล), การทำอาหาร และมีความสามารถพิเศษคือการสนทนาภาษาอังกฤษ